stanford-oval/wikipedia huggingface dataset:
Erik Murphy
Pelaajaura > Seurasiirtoja ja D-league

Kesäliigan jälkeen Murphy kaupattiin LeBron Jamesin tähdittämään Cleveland Cavaliersiin yhdessä John Lucas III:n ja Malcolm Thomasin kanssa. Vaihdossa Jazz sai Carrick Felixin, vuoden 2015 varaustilaisuuden toisen kierroksen varausvuoron ja rahaa. Cavaliersin tarkoituksena oli tehdä tilaa Kevin Loven saamiseksi joukkueeseen, mikä myös onnistui. Murphylle suunniteltiin Clevelandissa roolia joukkueessa, mutta hänet liitettiin pelaajakauppaan, jonka myötä hän siirtyi Boston Celticsiin. Kaupassa Bostoniin siirtyivät Murphyn lisäksi Dwight Powell, Thomas ja Lucas sekä kaksi varausvuoroa. Cleveland sai vaihtokaupassa Keith Bogansin ja kaksi toisen kierroksen varausvuoroa. Murphyn pelipaikka Celticsin NBA-joukkueessa oli tiukassa Celticsin supistettua kokoonpanoaan sarjaa varten. Vaihtoehtona pidettiin myös Murphyn siirtymistä NBA:n kehitysliigaan tai Eurooppaan. Bostonin joukkueesta ei lopulta löytynyt Murphylle pelipaikkaa, ja lokakuussa 2014 hänet asetettiin waivers-listalle, josta häntä ei poimittu.
1. marraskuuta 2014 järjestetyssä NBA:n kehitysliigan varaustilaisuudessa Murphy varattiin nopeasti, kun Austin Spurs varasi hänet ensimmäisen kierroksen kolmantena pelaajana. Kymmenentenä pelaajana varattiin toinen suomalaislaituri, Joonas Cavén. Suomalaiset olivat maansa ensimmäiset D-leagueen varatut pelaajat. Murphy osallistui Spursin harjoitusleirille, jonka perusteella seura valitsi 12 pelaajan D-liigajoukkueensa. Murphy valittiin joukkueeseen, ja hän teki D-liigadebyytissään 11 pistettä, otti kuusi levypalloa ja antoi neljä syöttöä. Murphy pelasi Spursissa hyvin: muun muassa helmikuun lopulla hän teki ottelussa Santa Cruz Warriorsia vastaan 31 pistettä ja otti 19 levypalloa. Spurs voitti divisioonansa ja ensimmäisellä pudotuspelikierroksella Bakersfield Jamin 2–1-otteluvoitoin. Murphy teki ottelusarjan ratkaiseessa pelissä 26 pistettä ja 18 levypalloa. Konferenssifinaaleissa Spurs sai vastaansa Santa Cruz Warriorsin, joka voitti otteluparin 1–2-voitoin ja vei lopulta sarjan mestaruuden. Etenkin erinomaisen kevään D-leaguessa pelanneen Murphyn koko kauden tilastolukemat olivat 11,8 pistettä, 6,6 levypalloa ja 1,6 syöttöä ottelua kohden.
Pelaajaura > Eurooppaan

Kauden päätyttyä Murphyn monipuolistunut pelaaminen herätti asiantuntijoiden mukaan kiinnostusta NBA-seuroissa. Murphyn huhuttiin vahvasti olleen erittäin lähellä siirtymistä Eurooppaan, turkkilaiseen Beşiktaşiin. Beşiktaşin valmentajana toimi tuolloin Suomen maajoukkuevalmentaja Henrik Dettmann. Siirto varmistuikin heinäkuun alussa. Sopimus oli kaksivuotinen, ja samalla Beşiktaş hankki Cenk Akyolin.
Murphy pelasi Beşiktaşissa vuodenvaihteeseen 2015–2016, jolloin hänen huhuttiin vaihtavan seuraa. Tammikuun 2016 alussa hän siirtyikin samassa sarjassa pelanneeseen Büyükçekmece Basketboliin. Beşiktaşissa Murphy pelasi Turkin pääsarjaa 10,2 pisteen ja 4,8 levypallon ottelukohtaisilla keskiarvoilla. Eurocupissa hänen vastaavat tilastonsa olivat 7,7 pistettä ja 4,6 levypalloa.
Kesäkuussa 2016 Murphy siirtyi Ranskan pääsarjajoukkue Strasbourg IG:hen, jälleen Dettmannin alaisuuteen.
Heinäkuussa Murphy teki yksivuotisen sopimuksen Japanin toiseksi korkeimmalla sarjatasolla pelanneen Fukushima Firebondsin kanssa.
Pelaajaura > Maajoukkue

Suomen maajoukkueen päävalmentaja Henrik Dettmann tapasi Murphyn perhettä ensimmäisen kerran jo vuonna 2008. Hän vieraili Yhdysvalloissa keväällä 2013, jolloin Murphy pelasi viimeistä vuottaan Floridan yliopistossa. Murphy ilmoitti tuolloin välittömästi halukkuudestaan pelata Suomen maajoukkueessa, ja kesäkuussa 2013 hänet nimettiin Suomen maajoukkuerinkiin. Joulukuussa 2013 tehdyssä haastattelussa Dettmann totesi lähtökohtana olleen, että Murphy pelaisi maajoukkueessa syksyllä 2014.
Kesällä 2013 Murphy ei voinut vielä pelata Suomen maajoukkueessa varaustilaisuuden ja kesäliigan vietyä hänen aikansa. Kesän 2014 maaottelut olivat Murphylle erittäin tärkeitä näyttöjä NBA:han. Murphy teki ensiesiintymisensä maajoukkueessa Helsingissä 4. elokuuta 2014 Liettuaa vastaan. Hän teki ottelussa yhdeksän pistettä ja otti viisi levypalloa. Murphy teki Liettuaa vastaan vieraskentällä harjoitusottelussa 9. elokuuta 2014 uudeksi maajoukkueen piste-ennätyksekseen 14 pistettä. Murphy nimettiin Suomen joukkueeseen maan osallistuttua ensimmäistä kertaa MM-kilpailuihin Espanjassa 2014, joissa Suomi jäi yhdellä voitolla ja neljällä tappiolla niukasti alkulohkoon sijoittuen 22:nneksi.
Murphy pelasi Suomen joukkueessa myös vuoden 2015 EM-kilpailuissa, missä Suomi putosi ensimmäisellä pudotuspelikierroksella. Murphy teki alkulohko-ottelussa Israelia vastaan 24 pistettä, uuden maajoukkue-ennätyksensä.
Pelityyli ja ominaisuudet

Murphyn vahvuudet pelaajana ovat heittopelissä ja kauempana korista. Häntä voidaan pitää "stretch fourina"/"levittävänä nelosena" eli isona laitahyökkääjänä, joka suurikokoisena ja heittotaitoisena pelaajana luo korintekouhan niin lähellä kuin kaukana korista ja sitoo näin vastustajan puolustusta itseensä antaen tilaa muille pelaajille. Murphya kuvaillaankin enemmän taito- kuin voimapelaajaksi.
Murphyn heittopelin on arvioitu olevan kovatasoista, mutta hänen puolustustaitojensa tulisi asiantuntija-arvioiden mukaan parantua. Urheilusanomien toimittajan mukaan Murphyllä on vaikeuksia puolustaa nopeita nelospaikan pelaajia, koska hänen liikkumisensa sivuttain on hitaahkoa. Tämä aiheuttaa hänelle hankaluuksia mm. maajoukkueen puolustustavassa. Kesällä 2015 Murphy kertoi D-liigassa paljon pelattuaan laihtuneensa vuodessa noin seitsemän kiloa, mikä paransi hänen liikkumistaan.
Yksityiselämä

Murphyn isä Jay Murphy on entinen NBA-pelaaja, ja äiti Päivi Murphy pelasi koripalloa Suomessa ja Ruotsissa. Lisäksi hänellä on kaksi veljeä, Tomas ja Alex, jotka molemmat pelaavat myös koripalloa. Veljistä Alex on pelannut Yhdysvaltain yliopistosarjaa Duken yliopistossa sekä Floridan yliopistossa.
Nuorinta veljeä Tomasia pidetään erittäin lupaavana pelaajana, josta saattaa tulla jopa vanhempia veljiään parempi pelaaja.  Tomas Murphy aloittaa yliopistoliigassa Bostonin Northeastern-yliopistossa syksyllä 2017.
Tilastot > Runkosarja

| Kausi | Joukkue | Sarja | O | PTH % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013–2014 | Chicago Bulls | NBA | 24 | 23,1 % | 0,0 % | 0,0 % | 0,1 | 0,3 | 0,3 | 0,1 | 0,1 | 0,0 | 0,2 | 0,3 | 6 |
O = ottelut, PTH % = NBA:ssa pelitilanneheitot, eli kahden ja kolmen pisteen heitot, 3P % = kolmen pisteen heittojen onnistumisprosentti, 1P % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Kuvia tai muita tiedostoja aiheesta Erik Murphy Wikimedia Commonsissa
Suomen joukkue – Koripallon MM-kilpailut 2014
4 Koivisto |
5 Murphy |
6 Muurinen |
7 Huff |
8 Lee |
9 Salin |
10 Kotti |
11 Koponen |
12 Nuutinen |
13 Möttölä |
14 Lehto |
15 Rannikko |
Valmentaja Dettmann
Suomen joukkue – Koripallon EM-kilpailut 2015
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
21 Kaunisto |
24 Cavén |
30 Ahonen |
31 Wilson |
33 Murphy |
Valmentaja Dettmann
Suomen joukkue – Koripallon EM-kilpailut 2017
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
15 Rannikko |
22 Lindbom |
23 Markkanen |
31 Wilson |
33 Murphy |
Valmentaja Dettmann
Floridan yliopiston päävalmentaja Billy Donovan auttoi Murphya kehittymään paremmaksi pelaajaksi.
Tom Thibodeau toimi Murphyn ajan Chicago Bullsin päävalmentajana.
Exercises

| Exercises Nazareth |
| --- | --- | --- |

Studioalbumin tiedot
 Julkaistu: kesäkuu 1972
 Tuottaja(t): Roy Thomas Baker
 Tyylilaji: progressiivinen rock
 Kesto: 35.04
 Levy-yhtiö: Pegasus  Philips  Warner Bros. 
Nazarethin muut julkaisut
| Nazareth 1971 | Exercises 1972 | Razamanaz 1973 |
Exercises on Nazareth-yhtyeen toinen albumi. Se julkaistiin kesäkuussa 1972.
Albumilla yhtye hylkäsi ensimmäiseltä levyltä ja live-esiintymisistään tutun hard rock -vaikutteisen soitannan ja keskittyi säveltämään pääasiassa akustisia ja progressiivisvaikutteisia kappaleita. Kitaristi Manny Charltonin mukaan albumilla yhtye yritti säveltää ns. "todellisia" lauluja monimutkaisine sovituksineen hyläten yhtyeen perussoundin. Albumin tuotti myöhemmin muun muassa Queen-yhtyettä menestyksekkäästi tuottanut Roy Thomas Baker.
Exercises ei menestynyt kaupallisesti, ja seuraavalla levyllä Razamanaz (1973) yhtye palasi hard rock-juurilleen.
Kappaleet

I Will Not Be Led - 3:05
Cat's Eye, Apple Pie - 3:04
In My Time - 3:28
Woke Up This Morning - 3:09
Called Her Name - 4:32
Fool About You - 2:47
Love Now You're Gone - 2:25
Madeline - 5:54
Sad Song - 2:13
1692 (Glen Coe Massacre) - 3:59
kaikki kappaleet Agnew/Charlton/McCafferty/Sweet
Kappaleet > Castlen 1999 remasteroidun version bonuskappaleet

If You See My Baby (b-puoli) - 2:57
Hard Living (vaihtoehtoinen versio) - 2:45
1692 (Glen Coe Massacre) (vaihtoehtoinen versio) - 3:20
Kappaleet > Eaglen 2002 30-vuotisjuhlapainoksen bonuskappaleet

If You See My Baby (b-puoli)
Woke Up This Morning (vaihtoehtoinen versio)
Love Now You're Gone (vaihtoehtoinen versio)
1692 (Glen Coe Massacre) (vaihtoehtoinen versio)
Salvo Recordsin vuoden 2009 remasterointi ei sisällä bonus-materiaalia ja se julkaistiin tuplana ensimmäisen albumin kanssa.
"Woke Up This Morning" levytettiin uudelleen Razamanaz-albumille.
Muusikot

Dan McCafferty: laulu
Manny Charlton: kitara, taustalaulu
Pete Agnew: basso, kitara, taustalaulu
Darrell Sweet: rummut, taustalaulu
sekä:
David Hentschel: syntetisaattori
Jedd Lander: säkkipilli, huuliharppu
Colin Fretcher: jousisovitukset
Exercises in Futility

| Exercises in Futility Mgła |
| --- | --- | --- |

Studioalbumin tiedot
 Äänitetty : kevät–kesä 2015
 Julkaistu: 4. syyskuuta 2015
 Formaatti: CD, LP, MC
 Tyylilaji: black metal
 Kesto: 42.12
 Levy-yhtiö: Northern Heritage
Mgłan muut julkaisut
| With Hearts Toward None 2012 | Exercises in Futility 2015 | Age of Excuse 2019 |
Exercises in Futility on puolalaisen black metal -yhtye Mgłan kolmas studioalbumi. Se julkaistiin.
Kappaleet

I – 7.58
II – 7.48
III – 4.37
IV – 4.45
V – 8.15
VI – 8.49
Kokoonpano

Mikołaj ”M.” Żentara – kitara, basso, laulu, äänittäjä
Maciej ”Darkside” Kowalski – rummut, äänittäjä
Arvostelut

Imperiumi.net:
Inferno:
Metalliluola: 10/10
Aiheesta muualla

Exercises in Futility Discogsissa. (englanniksi)
Albumi Exercises in Futility Encyclopaedia Metallum -sivustolla (englanniksi)
Eye of the Beholder II: The Legend of Darkmoon

| Eye of the Beholder II: The Legend of Darkmoon |
| --- | --- |
Kehittäjä:  Westwood Studios
Julkaisija:  Strategic Simulations, Inc., Softgold Computerspiele
Jakelija:  GOG.com ja Steam
Ohjaaja:  Brett W. Sperry
Suunnittelija:  Paul S. Mudra,  Brett W. Sperry,  Bill Stokes
Käsikirjoittaja:  Marc Cram
Taiteilija:  Joseph B. Hewitt IV,  Louise Sandoval,  Judith Peterson,  Ren Olsen,  Rick Parks,  Aaron E. Powell
Säveltäjä:  Frank Klepacki
Ohjelmoija:  Phillip W. Gorrow
Pelisarja:  Eye of the Beholder
Julkaistu:  NA joulukuu 1991
Lajityyppi:  roolipeli
Pelimuoto:  yksinpeli
Ikäluokitus:  USK 12 
Alusta:  Amiga, FM Towns, MS-DOS, NEC PC-9801
Jakelumuoto:  levyke, CD-ROM
Lisää peliartikkeleitaVideopelien teemasivulla
Infobox OK       : 
Eye of the Beholder II: The Legend of Darkmoon on Westwood Studiosin kehittämä roolipeli, jonka Strategic Simulations Inc on julkaissut vuonna 1991. Peli kolmiosaisen Eye of the Beholder -sarjan toinen osa. Tapahtumat esitetään edelleen hahmoperspektiivistä ja sen rakenne perustuu AD&D 2nd Edition -roolipeliin.
Ensimmäiseen osaan verrattuna NPC-kuvituksia ja välinäytöksiä on enemmän, mutta hiiritoiminen käyttöliittymä on lähes sama. Neljän hahmon tallennetun ryhmän voi tuoda ensimmäisestä osasta.
Juoni

Arkkivelho Khelben kutsuu Waterdeepin sankarit uuteen tehtävään. Waterdeepin lähistöllä tapahtuu omituisia asioita: ihmisiä katoaa ja matalista haudoista löytyy ihmisten jäänteitä. Khelben teleporttaa pelaajan seurueen metsään Darkmoon-temppelin lähelle jossa nämä saavat selvittää, mitä pahaa temppelin torneissa tapahtuu.
Sankarit tapaavat viimein temppelin johtajan, Dran Draggoren, joka onnistuu ensin pääsemään pakoon. Myöhemmin ryhmä kohtaa hänet taistelussa, ja Dran lyyhistyy maahan, mutta nousee taas, ja paljastaa salaisuutensa: hän on lohikäärme.
Vastaanotto

Pelit-lehden Niko Nirvi antoi pelin MS-DOS-versiolle 95 pistettä sadasta.
Aiheesta muualla

Eye of the Beholder II: The Legend of Darkmoon MobyGamesissa (englanniksi)
Impi-Liisa Kilpeläinen

Impi-Liisa Kilpeläinen (26. syyskuuta 1888 Kuopio – 8. maaliskuuta 1948) oli suomalainen opettaja, toimittaja ja Mannerheimin Lastensuojeluliiton esitelmöitsijä ja kerhotoiminnan johtaja.
Kilpeläinen valmistui opettajaksi ja oli työssä Helsingissä Emma Mäkisen lastenkodissa ja sittemmin toimi opettajana helsinkiläisten perheiden kotikoulussa Helsingissä ja Pakasen kartanossa Vihdissä. Kilpeläinen muutti 1912 Yhdysvaltoihin. Hän oli sanomalehtialalla vuosina 1916–1921 Yhdysvalloissa. Kilpeläinen oli toimittajana Duluthissa, Minnesotassa Päivälehdessä ja Kansan Henki-lehdessä ja hän toimitti samaan aikaan myös Naisten Lehteä. Hänestä tuli 1917 Yhdysvaltain ja Kanadan sanomalehtiliiton sihteeri ja hän toimitti liiton julkaisemaa Siirtokansan Kalenteri-vuosijulkaisua. Hän oli mukana amerikansuomalaisten valistusriennoissa ja toimi esitelmöitsijänä sekä Yhdysvalloissa että Kanadassa. Kilpeläinen opetti myös suomen kieltä ja Suomen historiaa Brooklynissä ja Duluthissa, Minnesotassa. Kilpeläinen oli mukana ensimmäisen maailmansodan aikana Amerikan Punaisen Ristin työssä ja hänet palkittiin Amerikan Punaisen Ristin ansiomerkillä. Tässä vaiheessa hän tutustui myös lastensuojelutoimintaan.
Kilpeläinen palasi Suomeen vuonna 1921. Mentyään naimisiin vuonna 1923 taidemaalari Aatu Kilpeläisen (1887–1948) kanssa Impi-Liisa Kilpeläinen meni 1924 Kenraali Mannerheimin Lastensuojeluliiton palvelukseen tehtävinään lasten ja nuorten kerhotoiminnan ja yhteiskunnallisen huollon järjestäminen sekä kyseisen alan työntekijäin valmennuskurssien johtaminen ja heidän työnsä valvominen. Hän toimi lisäksi 1933–1937 Suomen Nuorisohuollon valtuuskunnan sihteerinä. Kilpeläinen oli mukana naisasia-, lotta- ja marttatyössä ja toimi opettajana ja luennoitsijana eri järjestöjen jatko-opetus- ja valmennuskursseilla.
Vuonna 1936 Kilpeläinen teki stipendiaattina opintomatkan Englantiin osallistuen Lontoossa pidettyyn kansainväliseen yhteiskunnalliseen kongressiin ja yhteiskunnallisten huoltotyöntekijäin kesäkursseille Bedford-Collegessa.
Impi Lahtinen

Impi Kyllikki Lahtinen (o.s. Lepola, 8. joulukuuta 1908 Ruovesi – 7. joulukuuta 1990) oli suomalainen maastohiihtäjä.
Tampereen Veikkoja ja Tampereen Yritystä edustanut Lahtinen kilpaili yleisissä sarjoissa jo 14-vuotiaana ja voitti myöhemmin lukuisia TUL:n mestaruuksia. Vuonna 1931 hän voitti 4 km ja 6 km hiihdot Itävallan Mürzzuschlagissa järjestetyissä työläisolympialaisissa.
Lahtinen oli ammatiltaan liikkeenharjoittaja. Hän toimi vuodesta 1968 lähtien Tampereen Moottorikerhon naisjaoston rahastonhoitajana. Hänelle on myönnetty Suomen Urheilun hopeinen ansiomitali. Lahtinen harrasti puutarhanhoitoa, pyöräilyä, uintia ja kansantanhuja.
Lahtisen poika oli moottoriurheilija Kalevi Lahtinen.
Get Lucky (Daft Punkin kappale)

| ”Get Lucky” Daft Punk ft>  Pharrell Williams |
| --- | --- | --- |

Singlen tiedot
 Albumilta: Random Access Memories
 Julkaistu: 19. huhtikuuta 2013
 Tuottaja(t): Thomas Bangalter, Guy-Manuel de Homem-Christo
 Tyylilaji: Disko, funk
 Kesto: 04.08 (radioversio) 06.07 (albumiversio)
 Levy-yhtiö: Daft Life, Columbia
Daft Punkin muut singlet
| ”Derezzed” 2010 | ”Get Lucky” 2013 | ”Lose Yourself to Dance” 2013 |
Pharrell Williamsin muut julkaisut
| ”Blurred Lines” 2013 | ”Get Lucky” 2013 | ”Feds Watching” 2013 |
Get Lucky on ranskalaisen housemusiikkiduo Daft Punkin kappale, jolla vierailee Pharrell Williams. Kappaleen ovat sanoittaneet Pharrell Williams sekä Daft Punk. Se on Daft Punkin neljännen, Random Access Memories -studioalbumin johdantosingle. Ennen julkaisuaan singlenä "Get Luckya" käytettiin Saturday Night Liven aikana esitetyissä televisiomainoksissa, jonka jälkeen Rodgers ja Williams ilmoittivat heidän molempien esiintymisestä kappaleella. Pieniä otteita kappaleesta on myynninedistämistarkoituksessa havaittavissa videosarjassa The Collaborators.
"Get Lucky" on disco- ja funk-kappale, jonka sanoitukset kertovat Williamsin mukaan onnesta olla yhdessä jonkun kanssa, kuten myös seksuaalisesta kemiasta. Vuodettuaan nettiin huhtikuun puolessavälissä single julkaistiin digitaalisesti ladattavana 19. huhtikuuta 2013. "Get Lucky" on saanut suosiota kriitikoilta, ja siitä on tehty lukuisia coverversioita ja parodioita. Kappale on saavuttanut sijoituksia kymmenen parhaan joukossa yli 32 valtion musiikkilistoilla sekä on myynyt yli 9,3 miljoonaa kopiota. Kappale voitti palkinnot 56:ssa Grammy-palkintogaalassa kategorioissa "Vuoden levytys" ja "Paras popduon/yhtyeen esitys", jonka aikana Stevie Wonder liittyi Daft Punkiin, Williamsiin ja Rodgersiin esittääkseen kappaleen lavalla näiden seurassa.
Käännös suomeksi
Impi Backman

Impi Backman polkupyöränsä kanssa.
Impi Backman (18. heinäkuuta 1869 Impilahti - 5. syyskuuta 1955 Helsinki) oli suomalainen valokuvaaja. Backman toimi ateljeekuvaajana Sortavalassa ja hänellä oli oma kuvaamo, joka sijaitsi raatimies Leanderin kartanossa. Backmanin kuvia on Museoviraston ja Suomen valokuvataiteen museon kokoelmissa. Häneltä on julkaistu vuonna 1893 teos Karjalan kuvia, joka esittelee Laatokan Karjalaa ja Sortavalaa.
GeeXboX

| GeeXboX Linux |
| --- | --- |

Kehittäjä:  GeeXboX-tiimi
Tuoteperhe:  Linux
Toiminnallinen tila:  Toiminnassa
Viimeisin vakaa versio:  1.2.4
Ytimen tyyppi:  Monoliittinen
Lisenssi:  GNU GPL
Aiheesta muualla
Verkkosivusto
Infobox OKVirheellinen NIMI-arvo: 
GeeXboX on Linux-pohjainen HTPC-käyttöjärjestelmä. Se on suunniteltu mahdollisimman vähän säätöä vaativaksi kotiteatterin käyttöjärjestelmäksi erityisesti elokuvien ja videoiden katseluun. GeeXboX on rakennettu MPlayer-soittimen ympärille ja käynnistyy Live-Linuxien tapaan itsenäisesti suoraan CD-levyltä tunnistaen automaattisesti kaikki tarvittavat oheislaitteet. Monipuoliseen toistoon kykenevä käyttöjärjestelmä on kooltaan alle 10MB, eikä vaadi laitteistolta kovin paljoa: Noin 400 MHz Pentium II-tason suoritin ja 64MB keskusmuistia riittävät perustoistoon.
Ominaisuudet

Osa ominaisuuksista on käytettävissä vain Generator-sovelluksella tehdyllä levykuvalla.
MPEG-1/2-toisto (MPG-tiedostot, (Super)Video CD, DVD)
MPEG-4-toisto (DivX, XviD, H.264)
RealMedia, QuickTime ja Windows Media -toisto
OggMedia-tuki
Matroska-tuki
Ääniformaatit, kuten MP3, Ogg/Vorbis, WAV (Audio CD), AC3, MusePack (MPC), FLAC, yms.
Streaming-palvelut: SHOUTcast, Internet-radio ja Internet-TV.
TV:n katselu: Analoginen ja Digitaalinen (DVB)
Analoginen radio
Tiedostojen toisto lähiverkosta (LAN) käyttäen Remote NFS, Windows, Samba tai UPnP -jakoja.
TV:n nauhoitus katselun lomassa ja ajansiirto.
Tuki kaukosäätimille (mm. ATI Remote Wonder (II), Pinnacle Remote Control, Microsoft Media Center USB)
Käyttöönotto

GeeXboX:in voi ladata ilmaiseksi sen kotisivuilta joko valmiina vain perustoiminnot sisältävänä englanninkielisenä ISO-levykuvana tai ISO Generator-ohjelmana, jolla voi luoda oman mukautetun GeeXboX-levykuvan.
Ulkoasu (teema)
Käyttöliittymän kieli (mukana myös suomi)
Tekstityksen asetukset
Äänen ulostulo (stereo, 5.1 ...)
Näytön oletusresoluutio
Kaukosäätimen valinta
LAN- ja WLAN-verkkoasetukset
Palvelut (Windows-jaot, UPnP, FTP, Telnet, Web-palvelin)
Kaupallisten videomuotojen koodekkien lisäys, Wi-Fi-ajurit, DVB-virittimen ajurit.
Kun kaikki asetukset on säädetty kuntoon, luo Generator valmiin ISO-levykuvan, joka voidaan polttaa lähes millä tahansa poltto-ohjelmistolla. GeeXboX:in asetusten laajempi muokkaus onnistuu muokkaamalla levyllä olevia tekstitiedostoja (/etc-kansio) millä tahansa unix-yhteensopivalla tekstieditorilla. Myös generatorin purkaminen tar.gz-paketistaan Windows-ympäristössä on suositeltavaa tehdä 7zip-pakkausohjelmalla, sillä joidenkin pakkausohjelmien, kuten WinZip on todettu sotkevan tiedostoja käyttökelvottomiksi  (Arkistoitu – Internet Archive).
GeeXboX:ia ei tarvitse asentaa pysyvästi koneen kiintolevylle (vaikka tämäkin on mahdollista mukana tulevalla tekstipohjaisella asennusohjelmalla), vaan se käynnistyy automaattisesti kun CD-levy laitetaan asemaan koneen käynnistyksessä. Koneen BIOSista täytyy tosin olla asetettu päälle CD-ROM-asemasta boottaaminen, mutta tämä on lähes poikkeuksetta kaikissa koneissa päällä. GeeXboX käynnistyy pienen kokonsa ansiosta varsin nopeasti, eikä vaadi käynnistyksessä käyttäjältä yleensä minkäänlaista osallistumista. Kun käyttöjärjestelmä on käynnissä, toimii se täysin koneen keskusmuistista käsin, jolloin CD-levy voidaan poistaa asemasta ja asettaa tilalle esimerkiksi XviD-videota sisältävä levy GeeXboX:in toistettavaksi.
Aiheesta muualla

GeeXboX:in kotisivu (Arkistoitu – Internet Archive)
GeeXboX Wiki[vanhentunut linkki]
Näppäinohjeet näppäimistöille ja kaukosäätimille (Arkistoitu – Internet Archive)
Ohje pysyvään kiintolevyasennukseen (Arkistoitu – Internet Archive)
Tietoa ISO Generatorista (Arkistoitu – Internet Archive)
GeeXboX käynnistymässä CD-levyltä
GeeXboX alkuvalikko
GeeXboX Generator-animaatio
GeeXboX 0.98 näppäinkartta
Islami Jamhoori Ittehad

Islami Jamhoori Ittehad (IJI) oli pakistanilaisten oikeistopuolueiden allianssi, joka perustettiin vuoden 1988 vaaleihin sosiaalidemokraattisen Pakistanin kansanpuolueen vastavoimaksi. Liittoumaan kuului yhdeksän puoluetta. Se sai vaaleissa vähemmän kansanedustajia kuin kansanpuolue. Useimmat IJI:n edustajista olivat Punjabista, ja Nawaz Sharif  nousi IJI:n tuella Punjabin paikallishallinnon johtoon ja myöhemmin koko maan pääministeriksi. Vuoden 1993 vaaleihin IJI ei enää osallistunut.
Ilmuksenvuoren kalliomaalaus

| Ilmuksenvuoren kalliomaalaus> Sijainti |
| --- | --- |
 Ilmuksenvuoren kalliomaalaus
Koordinaatit:  61°0′50.9420″N, 27°41′36.1769″E
Valtio:  Suomi
Historia
Tyyppi:  kalliomaalaus
Kaupunki:  Lemi
Infobox OKVirheellinen NIMI-arvo: 
Ilmuksenvuoren kalliomaalaus sijaitsee Kivijärvellä Suursaaressa Lemillä Etelä-Karjalassa. Tämä pieni kalliomaalaus lienee kivikautinen ja sen löysivät ilmeisesti Jussi-Pekka Taavitsainen ja Veikko Suonio 1980-luvulla.
Kallio ja sen sijainti

Kivijärvessä Ramaselällä olevan Suursaaren länsipäässä on lähes poikki kuroutuva pyöreä niemi, jonka muodostaa Ilmuksenvuori. Korkeamman veden aikana niemi on todennäköisesti ollut oma saari. Vuoren länsireunalla kohoaa vedestä suuri ja vaikuttava kallio. Se on jääkauden kuluttama ja rikkoma. Syvät halkeamat kulkevat kallion läpi ja siitä on irronnut suuria paasia. Kallio on rapakiveä.
Kallio ja sen sijainti > Antropomorfinen muoto

Kalliossa on useita kohtia, jotka muistuttavat ihmiskasvoja. Tällaisia kallioita kutsutaan antropomorfisiksi ja niitä on antropologien mukaan saatettu käyttää henkimaailman palviontaan seitakivien tapaan. Itse asiassa kohteen pohjoispuolella on kivi, jota epäillään seidaksi.
Maalaus

Maalaus sijaitsee kallion oikeassa reunassa sen juurella olevassa suuressa kivipaadessa ja maalaus aukeaa länsilounaaseen. Maalaus on kulunut ja jäkälien peittämiä. Maalauksen kuviot ovat vaikeita hahmottaa. Vasemmalla on mahdollisesti hirvieläin, joka katsoo oikealle. Sen alla olevasta ihmishahmosta erottuu vain yläosa. Ihmisen kädet kohoavat ylöspäin. Epäväarma havainto on kämmenen painalluksesta.